निगम 500 रुपए प्रति माह में देगा ई-रिक्शा, चालकों से मांगे आवेदन
उदयपुर | स्मार्टसिटी के तहत शहरी बेरोजगारों को रोजगार से जोड़ने की एक बड़ी पहल हुई है। इसके तहत निगम 500 रुपए महीना में निगम उपलब्ध करवाएगा ई-रिक्शा। आयुक्त सिद्धार्थ सिहाग ने बताया कि जल्द ही शहर में रिक्शा शुरू किए जाने हैं, इसके लिए चालकों से 10 मार्च तक आवेदन मांगे हैं। बीपीएल, खाद्य सुरक्षा में चिन्हित परिवार के सदस्य या दिव्यांग व्यक्ति आवेदन के पात्र होंगे। इनका चयन 14 को लॉटरी से किया जाएगा। महिला आवेदकों को प्राथमिकता दी जाएगी। सिहाग ने बताया चयनित व्यक्ति को आरटीओ की फीस 1300 रुपए और अन्य लाइसेंस संबंधित फीस अपने स्तर पर वहन करनी होगी। लॉटरी में सफल रहने वाले व्यक्ति को निगम में प्रतिमाह सिर्फ 500 रुपए जमा करवाने होंगे। उसके अलावा जो भी आमदनी होगी वह रिक्शा चलाने वाले की रहेगी। स्मार्ट सिटी के तहत वर्तमान में स्मार्ट सिटी के तहत फतहसागर किनारे रिक्शा चल रहे हैं।
आगामी दिनों में उदयपुर को स्विस डवलपमेंट कॉर्पोरेशन अपनी तरफ से रिक्शा उपलब्ध करवाएगा।
hin_Deva hin_Deva hin_Deva